b"\n_START_ARTICLE_\nFresald del Gavald\xc3\xa0\n_START_SECTION_\nBiografia\n_START_PARAGRAPH_\nFresald apareix com a bisbe dels gabals durant el regnat de Llu\xc3\xads el Piet\xc3\xb3s, evangelitzant el Gavald\xc3\xa0. Nom\xc3\xa9s apareix escadusserament en algunes fonts hist\xc3\xb2riques que no en donen detalls i no consta la seva participaci\xc3\xb3 en cap concili de l'\xc3\xa8poca. La seva vida es basa sobretot en la tradici\xc3\xb3 oral i \xc3\xa9s de car\xc3\xa0cter llegendari. Va intentar acabar amb alguns rituals pagans com el del llac de Sant And\xc3\xa8ol, proper a Bonnecombes.\n_START_SECTION_\nLlegenda\n_START_PARAGRAPH_\nLa Vita llegend\xc3\xa0ria diu que ja gran, Fresald encara era robust i fort, per la qual cosa, el seu nebot Bucili, que l'havia de succeir com a bisbe, estava impacient. El diable va indicar a Bucil\xc3\xad que tall\xc3\xa9s el cap del seu oncle i el nebot ho va fer a la mateixa casa de Fresal; el diable, llavors, va escanyar Bucil\xc3\xad. Fresald va prendre el seu cap amb les mans i va caminar fins al lloc on volia \xc3\xa9sser enterrat, a la Canorga, vora una font. Aix\xc3\xb2 sembla indicar que en aquell moment la seu del bisbat era all\xc3\xad i a Mende, a quaranta quil\xc3\xb2metres, i que, potser, Fresal pertanyia a la fam\xc3\xadlia dels Canilhac, baronia del Gavald\xc3\xa0 procedent d'aquell lloc.\n_START_SECTION_\nVeneraci\xc3\xb3\n_START_PARAGRAPH_\nFou sebollit a la Canorga (Losera) en un sarc\xc3\xb2fag rom\xc3\xa0 i sobre la tomba s'aixec\xc3\xa0 la capella anomenada de Sant Fresald de la Canorga; l'edifici actual data del segle XII. Les aig\xc3\xbces de la font tenen propietats medicinals._NEWLINE_Segons una tradici\xc3\xb3, en 1628, un bisbe volgu\xc3\xa9 traslladar-ne les rel\xc3\xadquies a Mende; en trobaren el cos incorrupte, per\xc3\xb2 en voler treure'l de la capella, fou impossible que en sort\xc3\xads, per la qual cosa s'hi torn\xc3\xa0 a deixar. En 1871 s'examinaren les restes del sarc\xc3\xb2fag i es trob\xc3\xa0 que corresponia al segle IX i que el mort havia estat decapitat."